ming030890/wiki-yue-high-quality huggingface dataset:
時間複雜度

喺運算理論上，時間複雜度（粵拼：si4 gaan3 fuk1 zaap6 dou6）係運算複雜度嘅一種，指行一段演算法要用嘅時間。

複雜度概論
睇埋：運算複雜度
喺實際應用上，一段演算法嘅時間複雜度唔會寫做「實際行段演算法需要幾耐時間」，而係會攞大 O 符號嚟表示嘅:Ch. 3。要衡量一段演算法嘅時間複雜度，可以將段演算法寫做虛擬碼，然後再檢驗啲碼。設一條陣列 arr，條陣列係段演算法嘅 input，長度係 n ：
statement1;
  statement2;
  statement3;
好似以上嘅「就噉行幾行陳述式」嘅碼，無論 n 係幾多都一樣係行一次，所以複雜度係 ，而好似以下噉嘅碼（睇埋 foreach 嘅概念）：
同 arr 入面每嚿嘢，做
    statement4;
上面嘅碼會將 statement4 行 n 咁多次，所以複雜度係 ... 如此類推。

多項式時間
多項式時間（polynomial time）：如果話一段演算法係多項式時間，即係話段演算法「要行幾耐」嘅上限係 ，當中  係某個正嘅常數。
時間離散度

喺數學定義上，一個 CT 訊號嘅時間點係小數點後幾多個位都得，而一個 DT 訊號嘅時間點係離散嘅－量度一個 CT 訊號要無時無刻係噉一路觀察住，而量度一個 DT 訊號就係每隔若干單位時間觀察一次，例如有個每 1 秒觀察一次嘅 DT 訊號，如果將第一個量度嘅時間點設做 0，會量度到喺時間點 1 秒同 2 秒嘅訊號，但就唔會知道時間點 2.5 秒嘅訊號係乜。想像以下嘅圖，灰色線代表一個 CT 訊號，而紅色線表示一個 DT 訊號。個 DT 訊號淨係每隔一段時間先會做量度：
人可以探測到嘅訊號都係屬 DT 嘅：喺現實應用當中，冇感應器可以勁到得夠喺任何時間點一路觀察住個訊號，一個感應器頂櫳可以做到（例如）每 1 毫秒量度一次－呢個感應器俾嘅輸出就噉望落會似一個 CT 訊號，但查實只係一個「每次量度之間嘅時間差」極細嘅 DT 訊號。大自然會對人傳各種（至少理論上係）CT 嘅訊號，人造嘅感應器會由呢啲訊號嗰度抽樣，抽出一串串 DT 嘅訊號，用一串串「每次量度之間嘅時間差」極細嘅 DT 訊號嚟趨近（approximate）一個 CT 訊號。
用一個 DT 數碼訊號趨近一個 CT 模擬訊號嘅圖解；橙色線係 DT 數碼訊號，灰色線係 CT 模擬訊號。
時頻分析

時頻分析（time–frequency analysis）喺工程學等領域上係指同時噉分析一段喺若干時間點之間嘅訊號嘅時間點同頻率相關資訊。
時間解像度

時間解像度（英文：temporal resolution）係指一個量度方法能夠睇到幾細時間差之間嘅變化。例如有兩個量度方法: A 同 B，A 能夠話到俾觀察者知個現象喺 1 毫秒之間嘅變化，而 B 淨係講到俾觀察者知個現象喺 10 秒之間嘅變化，噉 A 嘅時間解像度比較高。
時間限制

時間限制（time limit）係指指定個人一定要喺某段時間內達到某啲目標或者做某啲決策，如果唔係就會有懲罰。
梯雲東路

梯雲東路（粵拼：tai1 wan4 dung1 lou6）係廣東廣州嘅東西走向馬路，喺荔灣區西關。西邊從大同路嗰邊開始，一直向東去到十八甫南路同埋杉木欄路嘅交界嗰頭。

概要
全長465米，闊12米，1車道。成條路係單行綫，凈畀從西向東行。

名
其實呢條馬路係喺1931年嗰陣，廣州市政府將條蓑衣街通過梯雲橋到黃沙西邊嗰橛街整闊咗而成嘅一條馬路，而路名係攞返條馬路入面嗰時有嘅梯雲橋嚟做名。

特色
而家呢條馬路兩邊都係搞水產、蔬菜、冰鮮同埋冷凍品嘅商舖批發。
梳

梳係架生，用嚟整理頭髮，一柄下有好多齒，現今用膠整，亦有木、竹、牛骨造。疏先叫做梳，密嘅會叫篦。
梯形

梯形係一組對邊平行、另一組對邊唔平行嘅四邊形。如果兩組對邊都平行，就會係平行四邊形。因為睇落形狀係梯級，所以叫梯形。
梳乎厘

梳乎厘（法文：Soufflé）係種法國甜品，主要用到蛋黃同發起嘅蛋白，焗到佢脹起，新鮮出爐時要即刻食，如果唔係就會走樣。
梯度提升技術

梯度提升技術係一種機器學習技術，基於函數空間入面嘅提升，但唔同傳統提升用殘差，佢用嘅係偽殘差作為目標。佢提供一個預測模型，呢個模型係由一堆弱預測模型組成嘅，即係話呢啲模型對數據嘅假設好少，通常係簡單嘅決策樹。當弱學習器係決策樹嘅時候，算法就叫做梯度提升樹；佢通常嘅表現會好過隨機森林。同其他提升方法一樣，梯度提升樹模型係分階段建立嘅，但佢通過允許優化任意可微嘅損失函數，將其他方法推廣化咗。
梯度定理

梯度定理（gradient theorem），係向量微積分裏面嘅一個定理，亦都係微積分基本定理拓展咗之後對於路徑積分嘅一個廣義版本。

定理
根據梯度定理，如果有一個喺  向量空間嘅連續可微分標量函數 ，對於任何喺  裏面起點係  同埋終點係  嘅曲線 ，有：
其中  就係  嘅梯度，係一個向量場。

證明
將  裏面嘅所有維度分別叫做 ，所有單位向量分別叫做 ，其中 。噉樣  嘅全微分可以寫做：
喺  裏面梯度嘅定義係：
而位置向量同佢嘅微分嘅定義分別係：
所以有：
於是有：
（積分上下界轉換）
證完。
李玟之死

李玟離世之前，同佢老公Bruce（樂裕民）發生感情糾紛，當中兩名繼女都被指企喺爸爸而唔係李玟嗰邊，而另外佢老公亦被指有婚外情。有啲人覺得係李玟老公令佢患上抑鬱症害死佢，甚至有樂迷喺李玟嘅告別式公開鬧佢老公。不過，佢老公之後就否認指控。

身後被揭發喺《中國好聲音》節目組裡面被欺凌
李玟離世之後，佢控訴《中國好聲音》嘅爭議鬧大，一段網上流傳嘅錄音該節目唔單止遭爆賽制不公，更加喺李玟忍著腿傷喺舞台上跌傷嘅時候，遭到製作單位貶低諷刺。《中國好聲音》製作組就表示，話涉及嘅畫面片段係惡意剪輯，並表示同李玟嘅誤會當下就和解，但有啲網民就表示唔接受。
李珊

李珊（1980年5月21號—）係中華人民共和國女子排球員。
李玟雨

李玟雨，係大韓民國嘅一個男藝人同埋歌手。
李玶

李玶（1924年3月20號—2019年9月10號）係中國地震構造專家，喺湖北大悟出世。

生平
1947年7月畢業於國立中央大學。1999年當選為中國工程院院士。
李玶於2019年9月10號夜晚7點38分喺北京逝世，終年95歲。
李玹雨

李玹雨，係大韓民國嘅一個男藝人同埋歌手。
李珍雅

李珍雅，係大韓民國嘅一個女藝人同埋歌手。
李玟暎

李玟暎，係大韓民國嘅一個女藝人同埋歌手。
李珍基

李珍基（1989年12月14號—），藝名溫流（韓文：온유），係大韓民國男藝人、歌手、演員同埋主持人。喺韓國京畿道光明市出生，係屋企嘅獨仔。
橫山雄次

橫山雄次（1969年7月6號—）係日本足球員，司職中場，效力過柏太陽神，福岡黃蜂，及大宮松鼠。
橫山聰

橫山聰（1980年2月14號—）係日本足球員，司職前鋒，效力過大宮松鼠，湘南比馬，栃木SC，及秋田藍閃電。
橫山智佐

橫山智佐（1969年12月20號—）係日本一個配音員，出名嘅配音作品有鬼神童子ZENKI。

配音作品一覽
呢個表唔完整，歡迎加料。
橫山正文

橫山正文（1956年4月10號—）係日本足球員，司職前鋒，曾經喺1979～1984年間爲日本足球代表隊出場31次，入咗10球。
橫山知伸

橫山知伸（1985年3月18號—2024年1月4號）係日本足球員，司職中場，效力北海道札幌岡薩多。
橫山翔平

橫山翔平（1993年8月9號—）係日本足球員，司職中場，效力過群馬草津溫泉，及町田澤維亞。
橫山裕

橫山裕（1981年5月9號—）係日本嘅一個男歌手同埋演員。
橫山貴之

橫山貴之（1972年12月22號—）係日本足球員，司職前鋒，效力過大阪櫻花，清水心跳，及佐川急便大阪。
柚子蜜

柚子蜜，韓文叫柚子清（유자청），係韓國一種醬，用韓國南部嘅黃金柚同蜜糖煉成，主要用嚟沖柚子蜜茶，亦可以用嚟整甜品，又或者當果占搽包。
查亞普拉

查亞普拉（Jayapura）係印尼巴布亞首府，人口32萬。
查令十字站

查令十字站（英文：Charing Cross tube station）係英國倫敦地下鐵必嘉老綫同北綫嘅車站，屬第1收費區，喺大倫敦西敏市。
柚子胡椒

柚子胡椒係日本一種調味料，入面嘅「柚子」即係日本柚；「胡椒」即係番椒，通常用落日式火鍋、麵豉湯、魚生、日式雞肉串等日本菜度調味。
柚子蜜茶

柚子蜜茶，韓文叫柚子茶（유자차），係韓國一種嘢飲，用柚子蜜沖，𢳂一羹落隻杯度，再沖滾水就飲得。
柚木涼香

柚木涼香 ，係日本嘅一個配音員。

配音作品一覽
呢個表唔完整，歡迎加料。
柞水

柞水係中國陝西商雒一個縣，總面積2322平方公里，人口15萬。
查亞峰

查亞峰（Puncak Jaya）係新畿內亞一座山，海拔4,884米，係大洋洲嘅最高點，喺印尼西新畿內亞。
柚皮鴨掌

柚皮鴨掌係舊式茶樓懷舊點心，用碌柚白色內皮，配埋炆鴨掌（鴨腳）一齊蒸，將鴨掌嘅醬汁滲入柚皮度。
松岡亮輔

松岡亮輔（1984年10月23號—）係日本足球員，司職中場，效力山形山神。
松山研一

松山研一（粵拼：cung4 saan1 jin4 jat1，1985年3月5號—），係日本嘅一個男藝人同埋演員。
松岡大起

松岡大起（2001年6月1號—）係日本足球員，打中場位置，效力鳥棲砂岩。
松山機場線

松山飛機場線係一條由臺灣鐵路管理局（台鐵）經營嘅傳統鐵路支線，路線由松山站分岔之後，向北行，去到松山機場附近嘅終點站飛機場站。全線喺1936年3月30號之前開始營運，1976年停止營業。
松山線

松山線係臺北捷運松山新店線其中一段，長8.5公里，8個站。
松岡大智

松岡大智（1999年1月23號—）係日本足球員，司職前鋒，效力過大阪櫻花。
毛厘士航空

毛厘士航空（Air Mauritius）係毛厘士一間航空公司，1967年開張。
毛奇齡

毛奇齡（1623年—1716年），字大可，又字於一，號西河，又號河右、初晴、晚晴，係明末清初浙江蕭山人。

屋企
毛奇齡係毛萬齡細佬。

早年
細個好鬼叻，十三歲就應童子試，主考官陳子龍見佢咁後生，就講笑咁講：「黄毛未退，亦來應試？」毛奇齡就答返佢：「鵠飛有待，此振先聲。」，在場各人都嚇咗嚇。之後清兵南下，佢同沈禹錫、蔡仲光、包秉德避兵深山，起土室讀書，講過：「元明以來無學人，學人之絕斯三百年矣。」

入仕
康熙十八年（1679年）舉博學鴻儒，授翰林院檢討，充史館纂修。康熙二十四年（1685年），任會試同考官，康熙二十六年（1687年）因為兩膝腫脹，關節僵硬，辭職歸隱。

退隠
佢退隠後住響杭州竹竿巷，大佬毛萬齡屋企。佢由此專心著述。
康熙五十五年（1716年）病逝，葬響蕭山北乾後浦攤。

思想
毛奇齡唔中意朱熹理學，反對朱熹理學。佢的弟子收集佢舊文，好似編撰《四書改錯》以攻擊朱熹《四書集注》。重有寫過《古文尚書寃詞》，《尚書廣聽錄》，《舜典補亡》。佢又寫咗部《仲氏易》，將宋人講《易經》推翻。毛奇齡認為周敦頤個《太極圖》，係來自道佛獻。又寫過《湘湖水利志》三卷、《蕭山縣縣志刊誤》三卷等。
毛妹

毛妹，原名袁經綿，傳媒有時叫廖本懷夫人，係香港舞蹈家同埋芭蕾舞先生，毛妹芭蕾舞學校創辦人；上海出世，拔萃女書院及香港大學畢業，主修英國同法國文學。中六至港大畢業之間嘅4、5年間拍過8部戲，之後去咗英國皇家芭蕾舞學院深造芭蕾舞。1963年同廖本懷結婚；1964年創立毛妹芭蕾舞學校；1987年獲委任非官守太平紳士；2009年香港演藝學院「榮譽院士」。

屋企人
佢阿爸係導演袁仰安；老公係香港前政務司廖本懷。
毛家俊

毛家俊（英文：Patrick Mo，1983年—），係香港泛民主派人士，地區組織「大埔民主聯盟」成員，大埔區議會大埔滘選區議員。
毛家俊曾經做過四年港府合約公務員（運輸主任），亦係一位教書先生，喺2019年第6屆區議會選舉參選大埔大埔滘選區，最後以3346票打贏對手陳笑權，成功當選，其後繼承關永業留低嘅大埔區議會主席一職。
毛尾犬浣熊

毛尾犬浣熊（學名：Bassaricyon beddardi）係浣熊科犬浣熊屬嘅其中一個種。
毛巾

毛巾係一種攞嚟抹嘢嘅布，通常好嗍水。常見用途係洗完手抹手、洗完頭抹頭、沖完涼抹身、食飽飯抹嘴等等。
毛厘士勞啤

勞啤（英文：rupee，法文：roupie），或叫毛厘士勞啤，係毛厘士嘅貨幣，符號Rs或者₨，國際代號MUR。勞啤原本係印度錢，1877年毛厘士發行自己嘅錢，都係叫勞啤。
一勞啤分一百仙。
毛川

毛川（1982年—），係中國樂隊逃跑計劃嘅主唱、音樂製作人。

經歷
佢喺北京迷笛音樂學校畢業。

創作作品
呢個表唔完整，歡迎加料。
《夜空中最亮的星》
《一萬次悲傷》
毛孟靜

毛孟靜（Claudia Mo Man Ching，1957年1月18號—），人稱「毛姨姨」、「連登契媽」，係第五、六屆香港立法會九龍西選區議員，亦係前公民黨成員、香港本土副主席。

簡歷
2013年時嘅毛孟靜
吳志森同毛孟靜參加喺2013年度香港書展次文化堂之攤位合照
毛孟靜出席嘅2008年香港七一遊行
毛孟靜、吳靄儀同李柱銘先喺2010年五區公投爭取真普選大會上
毛孟靜佢同劉慧卿以前喺無綫電視新聞部一齊任職。
響2016年11月14號嘅下晝，佢就喺立法會度開記者招待會，退出公民黨。
歡迎光臨失眠鎮

《深夜大長篇：歡迎光臨失眠鎮》，簡稱《歡迎光臨失眠鎮》，係香港商業電台嘅廣播劇，2019年5月26號起逢星期日晚上十一點同喺2020年嘅3月6號起逢星期四喺叱咤903《失眠藥》節目時間播出。廣播劇至今一共有五季，集數不定，其中第2同4季都有12集，加上第3同5季都有13集。
廣播劇圍繞佢哋嘅日常生活，講述失眠鎮係一個虛擬世界，由現實世界嘅人類嘅失眠債務製成，如果一個人嘅失眠債太多，就會被邀請進入爾個世界，但係如果人太多又會導致世界崩塌。
奧仕卡所飾演嘅角色莫言憂會喺劇嘅播放期中段有兩個節目⸺「莫言憂煩惱相談所」同「莫言憂的心理解剖中心」。
奧仕卡喺星期三同五嘅環節「枕頭樹公園」同「失眠鎮電台」反映咗爾個世界嘅地方，一個係帶藝人到枕頭樹公園爾個禁區（當地居民唔入得）進行訪問，另一個係播歌，同劇情冇關係。

角色
呢個表唔完整，歡迎加料。

配角
呢個表唔完整，歡迎加料。
歡迎加入NHK！

《歡迎加入NHK！》（日文：NHKにようこそ！），係由日本作家瀧本龍彥（日文：滝本竜彦）所著嘅小說。於網站「Boiled Eggs Online」從2001年1月29號至4月16號間連載。角川書店於2002年1月出版。中文版由台灣角川於2006年11月出版。漫畫版由大岩賢二（日文：大岩ケンヂ）作畫，並從2004年至2007年於日本《月刊少年Ace》連載。2006年7月至12月17號首播同名改編電視動畫。
止痛藥

止痛藥，又叫鎮痛藥，係令人覺得無咁痛嘅藥，靠抑制住中樞神經系統同週邊神經系統嘅痛覺。止痛藥分咗三大種類，有乙醯胺酚、非類固醇消炎止痛藥、鴉片類止痛藥。最出名嘅幾隻止痛藥係布洛芬、嗎啡、阿士匹靈。
止痾藥

止痾藥，又叫止瀉藥，係醫肚痾嘅藥，主要靠抑制住大腸嘅蠕動。
歡聚時代

歡聚時代（粵拼：fun1 zeoi6 si4 doi6）係中國一間專門負責整語音傾偈嘅軟件嘅公司，喺中國內地都比較出名下。佢既係全球第一間有好多通訊業務嘅營運商，又係中國內地最大嘅互聯網語言平台供應商，甚至係全球最大嘅團隊語音提供商。呢間嘢喺2005年4月11號成立，總部喺廣東省廣州市天河區黃埔大道中嘅羊城創意產業園3區08棟（建藝國際隔籬），而家喺珠海、北京同上海都有分公司。
呢間公司屬下有YY語音、多玩遊戲、YY遊戲運營，YY教育，YY娛樂等平臺。
止汗劑

係一種用嚟減低因排汗而產生嘅體臭嘅嘢。出汗之所以有臭味係因為汗入面包含咗人體分泌嘅水、氨基酸、脂質，細菌喺汗液嘅環境下極易繁殖，分解汗液嘅有機化合物，於是有異味。而止汗劑嘅原理是減少出汗量。另外有啲止汗劑重可以抑制細菌生長。好多體香劑有香水，用嚟衾住啲臭味。止汗劑一般採用用噴或者用手搽，通常噴喺胳肋底。止汗劑嘅成分通常有：
酒精：殺菌。
銨明礬：抑制細菌生長。
鋁、鋯：阻礙排汗，防止脂質排出嚟。
香水：衾住啲臭味。
正

數學界講嘅正數。
正極：電極一種，物理學同機電工程學嘅術語。
正 (數)：數學單位，1正=1040。
日本嘅大正時代
加減號入面講嘅加號。
楊廣

楊廣（569年—618年4月11號），係隋朝第二位皇帝，604年到618年在位，死後廟號世祖，但後世以大唐李淵所畀謚號煬，而叫隋煬帝。
雖然佢將科舉制度發揚光大、開通隋唐大運河，但因為佢好大喜功、窮奢極欲、窮兵黷武，逼到人民作反，最後畀叛軍宇文化及派人做瓜。

生平
楊廣係隋文帝楊堅第二仔，阿媽係獨孤伽羅。開皇元年（581年）封為晉王。588年，隋朝派大軍進攻陳朝，由楊廣做掛名統帥。600年，文帝廢太子楊勇，改立楊廣做太子。
604年七月，文帝過身，楊廣繼位，就係隋煬帝。文帝臨死之前終於睇到楊廣份人嘅真面目，想立番楊勇做太子，畀楊素知道咗，就通知楊廣同阻止，冇耐文帝就死咗。楊廣又假借文帝名義落命令將楊勇賜死。
煬帝派人召并州總管、漢王楊諒返長安，但係份文帝璽書同楊諒之前同文帝暗中約好嘅唔夾，楊諒知道有古怪，於是起兵作反，但係畀煬帝派兵平息咗。604年十一月，煬帝下令喺洛陽起東都，喺第二年每月用成二百萬人去起，由於啲官員督工又嚴又急，有成四五成工人死咗。煬帝又徵用幾十萬人喺洛陽嘅外圍地區掘塹，塹即係坑，由龍門（喺今日山西省河津市）向東掘到長平（喺今日山西省高平市）、汲郡（喺今日河南省衛輝市），再去到臨清關（喺河南省），過咗黃河又向西掘，掘到去上洛（喺今日陝西省商州區）。
605年改用大業年號，同年起通濟渠，前後用成百幾萬人去起。煬帝又下令喺江南建造龍舟同其他船，加埋一共幾萬隻船。
607年，煬帝處死光祿大夫賀若弼、禮部尚書宇文弼同太常卿高熲。同年拉咗百幾萬男丁起長城，過程之中死咗五六成工人。608年，徵調百幾萬人民起永濟渠。
大業八年（612年），煬帝第一次東征高句麗，徵調過百萬士兵同大約兩百萬民伕，但係戰事唔多順利，於是撤軍。呢年發生旱災同瘟疫，死咗好多人，尤其係山東地區。
613年，煬帝第二次東征高句麗，之後楊玄感響黎陽起兵作反，煬帝唯有撤軍。雖然楊玄感好快就失敗咗，但係各地啲人起兵自立一單接一單咁嚟。614年第三次東征高句麗，打到高句麗請降之後就撤軍。大業十一年（615年），煬帝去北方巡視嗰陣，畀突厥始畢可汗嘅大軍包圍，要等到突厥撤兵之後先甩到身。
616年，煬帝走去江都，之後冇再返番去東都（洛陽）。
617年，李淵響太原起兵，入到關中，擁立代王楊侑做皇帝，就係隋恭帝，名義上將煬帝升做太上皇，但個效力只限於李淵控制嘅地方。618年三月，將軍宇文化及響江都作反，殺咗煬帝，史稱「江都兵變」。
楊建兵

楊建兵（粵拼：joeng4 gin3 bing1；簡化字：杨建兵；1994年4月5號—2015年12月11號）係中國嘅搏擊運動員，北京市朝陽區人。早期係業餘格鬥運動員，但佢喺2013年8月第一次出現喺國際賽場，2015年端午節時參加過ONE冠軍賽廣州站嘅賽事。

死
楊建兵按原計劃去咗馬尼拉參加ONE冠軍賽，但喺2015年12月10號當地時間（UTC+8）上晝，佢突然暈咗被送到帕塞嘅聖環迪奧斯醫院嘅急症室搶救，第二日當地時間12點06分救唔返，終年21歲。馬尼拉醫院官方宣布楊建兵係因為心肺衰竭而死，震驚成個中國大陸體壇。而健康相關人士分析，楊建兵嘅死係喺減緊肥嗰陣，出現類似橫紋肌溶解症嘅疾病有關。
楊建兵生前喺綜合搏擊大賽，攞到5勝1負1無3制服2次判嘅成績。
楊志紅

楊志紅，SBS，BBS，JP係中華人民共和國廣東省政協常委，香港廣東社團總會副主席兼秘書長。
楊志紅喺中國出世，1970年代搬到香港，1994年獲委任為廣東省政協，關注貧困地區發展，其後成為常委。佢喺廣東省同甘肅省山區創辦佳洋學校，幫山區嘅返學，又曾喺四川省建立繡坊同扶貧基金，透過組織當地婦女製造羌族刺繡產品同埋資助村民栽種果樹，令佢哋可以發揮一技之長同脫貧致富之餘，亦都可以弘揚當地羌族刺繡文化。
2010年8月1號香港撐粵語行動，佢話有香港人挑撥離間，煽動廣州人示威而知名。

選舉經歷
喺2021年9月，佢成為香港特别行政區選舉委員會委員(港區全國政協委員)。

家族成員
佢嘅千金係王姿潞，女婿係黃大仙區議會前議員丁志威（丁炳星個孫，丁永章個仔）。
楊張新悅

楊張新悅（英文：Nicola Cheung，1976年5月31號—），原名張韾雲、張新悅，曾經用過藝名張燊悅，香港女演員、歌手，曾經喺無綫電視旗下，參與電影演出、廣播劇、廣告、主持等。佢而家已經退出娛樂圈。
佢喺聖保祿學校同香港大學法律系畢業。曾任修身堂代言人。感情方面，佢曾經同雷頌德交往，但喺2004年分手。去到2007年11月3號喺泰國布吉嫁畀識咗3年嘅男友楊哲安，而家有4個女。2012年香港大學環境管理理學碩士課程畢業。2013年冠夫姓，改名為楊張新悅。
2018年，張新悅宣佈再次懷孕，並改篇自己嘅舊歌《一不小心》，變成《一不小心又有左》拍成MV上載YouTube 。同年7月7號喺山頂明德國際醫院產下5.8磅孻女。
楊弦

楊弦（1950年11月2號—）係臺灣嘅民謠歌手，花蓮縣人，阿媽係會計，阿爸擔任國民黨花蓮縣黨部主任委員，喺楊弦四歲時過身。阿爸死咗之後移居臺北同阿媽一齊住。
大學時代進入臺灣大學農化系，喺參加合唱團嘅過程中，開啟對音樂嘅興趣。後來楊弦自己買樂譜結他嚟自學自唱。重喺臺大海洋研究所讀研究生，休息時會到哥倫比亞咖啡廳睇胡德夫等人嘅演唱，重有陣時會上臺唱啲英文歌。

民歌運動嘅推手
1970年代，正逢台灣國際地位低落之際，退出聯合國，中美斷交。而島內青年學子，依舊迷戀西洋文化唔可自拔。喺這樣嘅情愫下，一股對自我文化反思嘅聲浪漸漸漫佈。厭倦咗「風花雪月」嘅國語流行歌曲，同非自身文化嘅西洋歌曲後，楊弦開始嘗試創作唔同過往嘅歌謠。佢以余光中嘅詩作〈鄉愁四韻〉為詞，為之譜曲，1974年夏天時，喺胡德夫嘅個人演唱會上發表。用吉他配合鋼琴同小提琴嘅方式來演奏，並邀請咗余光中至現場觀賞。余光中對楊弦大膽嘅嘗試相當滿意。喺受到余氏嘅激勵同肯許下，楊弦將余光中詩集《白玉苦瓜》中其他嘅詩作，繼續用「以詩入歌」的方式譜曲。1975年6月6號，喺台北中山堂，以「現代民謠創作演唱會」嘅名義開唱。前半場演唱英文歌曲，後半場則是以余光中嘅詩歌作為主軸。共計九首余光中詩作，經過譜曲後都收入進楊弦首張專輯《中國現代民歌集》內。呢張專輯被公認係第一張有資格稱作「民歌」嘅專輯。首版三萬張，喺一個月內銷售一空，四個月內再版三次，足可見楊弦這場演唱會嘅影響力。
楊弦嘅作品風格，既帶有中國傳統藝術嘅氣息，也吸收咗美國民謠同鄉村歌曲嘅元素，呢喺1970年代嘅台灣係前所未見嘅創作形式。也因為跳脫咗既有嘅民謠創作模式，楊弦同余光中嘅作法，引起咗傳統音樂學院派人士嘅非議，展開咗當時台灣鄉土文學論戰之外，另一場對「中國現代民歌」嘅論戰。呢種情況，喺1976年，楊弦附中時期嘅同屆同學，亦同係哥倫比亞咖啡廳文藝班底嘅李雙澤，高呼「唱自己的歌」之後，正式進入咗校園民歌嘅時代。正當民歌運動如火如荼嘅展開時，被譽為「現代民歌之父」嘅楊弦，喺1977年發行咗第二張個人專輯《西出陽關》，開咗兩場「暫別」演唱會，就離開咗流行音樂市場，赴美進修中醫。

後續發展
1982年，楊弦老母過身，佢就移居美國，用四年時間攻讀舊金山針灸大學東方醫學博士學位，並自己開創咗「寶生」健康食品公司，擔任總裁。
喺發行完《西出陽關》後，楊弦唔再把音樂創作當成生命最大的目標，而係閒暇有感時一種抒發的管道。像係天安門事件後，楊弦寫咗一系列嘅歌，如《媽媽我們都是為了您》、《媽媽我餓了》、《抗暴謠》等，展現出自己的想法。2002年、2004年同2005年，喺臺北嘅民歌演唱會上，都見到楊弦登臺嘅身影。2008年9月26號，係余光中祝壽嘅「詩與歌的迴旋曲-慶祝詩人余光中八十大壽民歌演唱會」中，楊弦同民歌時期諸位大將：李建復、包美聖、蘇來等人，皆出場獻唱，對民歌運動嘅啟蒙同催生者致敬。
歌斯嘉

歌斯嘉（歌斯嘉文：Corsica；法文：Corse），中文譯科西嘉，係法國其中一個大區。佢亦係一個島，叫科西嘉島，係地中海一島，喺法國本土東西面，原本係熱那亞共和國嘅，1768年賣咗畀法國。
歌羅德高露拔

歌羅德高露拔（英文：Claudette Colbert，1903年9月13號—1996年7月30號），係美國女演員，1920年代到1980年代活躍，曾經憑1934年電影《一夜風流》攞奧斯卡最佳女主角獎。
歌舞伎

歌舞伎（粵拼：go1 mou5 gei6，日文：歌舞伎）係日本獨有嘅劇場藝術，同時亦係日本嘅傳統文化之一。
歌碧麗亞

《歌碧麗亞》（Coppélia），又有叫《有瓷眼嘅女仔》（The Girl with the Enamel Eyes）或者《夢偶情緣》，係一齣三幕芭蕾舞劇。1870 年 5 月 25 號喺法國首演。
歌聲妹影

《歌聲妹影》係臺灣歌手張惠妹出嘅第六張專輯。呢張專輯用香港紅磡演唱會現場收音錄製，突顯出張惠妹穩定嘅現場唱功，都被國際認可為三星帶花專輯係華人歌手第一位，被評為華人音樂史嘅驕傲，彰顯張惠妹扎實深厚、高雅多元嘅音樂教養。
歌羅西書

歌羅西書（希臘文：Προς Κολοσσαείς）係使徒保羅寫畀公元1世紀喺羅馬帝國亞細亞行省歌羅西教會嘅一封信。大概喺公元60年-61年寫成，當時保羅喺羅馬監獄度。

簡介
作者：保羅
日期：61年秋天
地點：羅馬
收信人：歌羅西嘅信徒
歌羅西書係保羅寫畀歌羅西教會嘅書信。歌羅西係亞細亞省以弗所東邊嘅一個市鎮。呢間教會唔係保羅創立嘅，不過保羅對呢個地區嘅教會覺得負有相當責任，因為佢曾經喺以弗所（羅馬統治下亞細亞省嘅首府）打發同工去嗰度工作。保羅聽見歌羅西教會出現假教師，佢哋堅持人若要認識上帝，獲得完全嘅拯救，一定要崇拜一種「靈界嘅首領同權威」。佢哋又主張，人一定要遵守特別禮儀好似割禮等，亦一定要嚴格遵守有關食物同其他嘅規例。
保羅根據福音嘅信息寫信反對呢種教訓。佢認為耶穌基督有完全嘅救恩，其他嘅理論或方法反而將人引入歧途，離開基督。上帝藉基督創造世界，亦透過基督使世界歸返佢。只有同基督連結，世界致獲得拯救嘅希望。最後保羅講明呢個重要教訓喺信徒生活上嘅意義。
林奮強

林奮強，BBS（粵拼：lam4 fan5 koeng4；英文：Franklin LAM Fan-keung）係香港行政會議前任成員，智庫組織HKGolden50（香港黃金五十）創辦人之一，特許會計師，曾任瑞銀環球資產管理董事總經理。
2012年6月29號，林奮強獲香港特別行政區行政長官梁振英委任為行政會議成員，其利益申報以個人同埋公司名義一共持有27個香港物業，包括九龍站擎天半島11個單位、西環寶翠園、西半山寶華軒同埋中半山地利根德閣等共8個中西區物業、新界一棟屋作收租，加上西貢村屋、中西區同埋荃灣區各一個單位自用，估計市值達5億港元；並為16間公司嘅董事，以利便物業買賣。2012年11月3號，林奮強因賣樓爭議向梁振英申請休假直至另行通知。
2013年1月，林奮強俾《蘋果日報》話佢喺一個閉門論壇講過「歧視新移民」，走出嚟否認。最後搞到蘋果日報要總編輯出嚟道歉，認係佢哋報道錯咗。

屋企
林奮強已婚，同老婆蘇載玓育有一仔一女。
林妙可

林妙可（粵拼：lam4 miu6 ho2；簡化字：林妙可；1999年7月1號—）係中國大陸嘅女藝人兼童星，北京人，籍貫福建福州。
佢九歲嗰時喺2008年夏季奧林匹克運動會開幕會上表演《歌唱祖國》，後來俾人揭發佢係咪嘴，而首歌由七歲嘅楊沛宜喺幕後代唱。呢件事係由中國中央電視台報導，多份報紙轉報。

個人經歷
林妙可喺北京市出世，佢阿爸係北京《法制晚報》嘅攝影記者，阿爺係國畫家——林鍇。6歲開始拍商業廣告，重參加咗《寬恕》、《春草》、《北方有佳人》等劇集拍攝。2007年4月，佢參加咗北京奧運宣傳片嘅演出。喺拍譚晶嘅《天空》MV嗰時俾奧運開幕式總導演——張藝謀關注。
林姆斯基高沙可夫

林姆斯基高沙可夫（Nikolai Rimsky-Korsakov，1844年3月18號—1908年6月21號）係俄羅斯帝國作曲家，出名作品包括管弦樂曲《西班牙隨想曲》同交響組曲《舍赫拉查達》。
林姵彣

林姵彣（粵拼：lam4 bui6 man4，1999年11月25號—）係中華台北女泳手，主要游自由式。佢係全中華民國女子50米自由式同蝶式紀錄保持者。佢係臺中市人。
林娜璉

林娜璉（粵拼：lam4 naa4 lin4*5），係大韓民國嘅一個女藝人同埋歌手。
林婍婷

林婍婷（英文：Kate Lam），係香港前女藝人，2020年用前空姐嘅身份主持ViuTV清談節目《轉機 ON AIR》而出道，2021年淡出。

簡歷
林婍婷本嚟係位空姐，2020年被裁員後轉職幕前，畀ViuTV招募做清談節目《轉機 ON AIR》嘅其中一位航空從業員主持。2021年再獲安排主持另一節目《今餐有料到》，係《轉機 ON AIR》一眾航空從業員主持入面唯一再獲ViuTV安排主持工作嘅人。佢喺2021年中刪除咗自己嘅公開Instagram戶口，同時淡出幕前。2022年佢用素人身份參加ViuTV遊戲節目《超識玩》。
佢細佬林嘉宏亦係一位模特兒。
林威宏

林威宏（1976年1月23號—）係日本足球員，司職前鋒，效力過德島漩渦。
林娜榮

林娜榮，係大韓民國嘅一個女藝人同埋歌手。
林婉儀墮海案

林婉儀墮海案係2021年香港一單警員墮海殉職嘅事件。官方稱：37歲水警女高級督察林婉儀9月25號朝早喺沙洲對開海域執行反走私行動嗰陣，所坐嘅水警艇俾架走私艇撞到反咗，佢跌咗落海失蹤，艇上另有三個水警都跌咗落海，但好快就被救起咗而無大礙。林婉儀嘅遺體喺27號朝早喺二澳對開海域搵返。

死者
死者林婉儀（Kary Lam，1984年—2021年9月25號）死嗰陣37歲，2007年加入警隊，初頭喺屯門警區做軍裝警員，之後做過屯門刑事調查隊。到2015年加入水警分區，之後做咗第一個女嘅水警分區指揮官，殉職時係水警西分區高級督察。佢結咗婚，並無仔女。

案發經過
官方説辭：2021年9月25號朝早，林婉儀同埋3個水警人員揸住一架水警艇執行反走私行動，喺沙洲對開海域發現走私艇並展開追逐，走私艇突然高速撞反水警艇，四人跌咗落海，除林婉儀外嘅其餘三人好快獲救，但林婉儀就失咗蹤，警方進行搜救行動，一路都無發現。
27號朝早，有艇家報警話喺二澳對開海域發現懷疑浮屍，警方撈起同核實身份後，證實就係死者林婉儀。

後續發展
案件由水警總區重案組第二隊跟進調查。到10月11號，警方公佈中國大陸公安已經拘捕咗兩個大陸男人，涉嫌嗰日用快艇蓄意撞向水警艇。
警方為林婉儀舉行最高榮譽喪禮，喺11月2號喺紅磡世界殯儀館搞，而公務員事務局亦已批准將林婉儀安葬浩園。有啲親中派人士當日都有送上花牌或出席致意，其中包括親中派藝人楊明同莊思明。楊明亦藉機喺花牌上為自己嘅燉湯店宣傳。

相關事件
由於反修例運動入面，警察被指濫用暴力執法或者以言入罪亂咁拉市民，所以令香港警方形象低落，網上有唔少表現出幸災樂禍嘅聲音，或者認為事件係報應，當中甚至包括有紀律部隊人員，至少有兩位消防員、一位懲教人員同埋一位警員因為畀人發現發表嘲諷言論而被停職候查。
另外有高登網民將嗰時熱播嘅流行歌《跌嘢唔好搵》惡搞歌詞做《墮海唔好搵》去嘲諷，受壓力落架後又創作過另一首嘅歌《落架唔好搵》。
而咁啱差唔多時間香港麥當勞都用咗《跌嘢唔好搵》嘅原裝歌詞宣傳，有建制網民覺得原裝歌詞一樣都有嘲諷意味，最後麥當勞要澄清返只係純粹搞宣傳，無任何其他含意。
池上禮一

池上禮一（粵拼：ci4 soeng6 lai5 jat1；日文：池上 礼一(Ikegami Neiichi)；1983年7月12號—）係日本足球員，關東地方千葉縣人。司職中場，效力過FC東京、草津溫泉、FC刈谷，及FC岐阜。
池ノ上俊一

池ノ上俊一（1967年2月16號—）係日本足球員，司職中場，效力過松下電器，橫濱飛翼，及鳥棲砂岩。
池上鄉

池上鄉係中華民國臺灣臺東縣嘅一個鄉，面積約莫83平方公里，人口約莫8千。
池元友樹

池元友樹（1985年3月27號—）係日本足球員，司職前鋒，效力北九州向日葵。
江鵬堅

江鵬堅，台灣政治人物，曾經做過民主進步黨主席。
池

池，即人工造塘，水靜唔流，細過湖，按西洋定義水塘亦歸入依類。佢有時亦叫塘，或並稱池塘。
英文名artificial pond，指明人工。然而英文pond示身已暗示人工，不過後來亦包括一啲天然，或者年代已久，以為天然都有。如英國中世紀教會會截涌水溪水為池，養魚供食。後世融為天然，為眾多禽獸棲息地，地名仍保留至今。
池，本身講截停啲水唔流。說文話「治也。孔安國曰、停水曰池。」
有啲池自然生態甚為重要，亦指名保護，成保護區 。
人工造池好古老。簡單好多溪流中以木石塞住，聚水成池。現代用鋼筋石屎亦做得到。
造池原因好多。古時蓄水養魚好常見，主要食用。池亦可以用供水，食用又好，耕田又好。另外亦有園林內建池，一來景色，二來有魚同水禽。另外起池亦有防守之用，城牆之外多層保障，所謂城池。現今亦有刻意郊外建池，令野外多啲唔同生物，水生動植物，水禽之類。
池上丈二

池上丈二（1994年11月6號—）係日本足球員，司職中場，效力山口雷法。
池一株

池一株，係大韓民國嘅一個男藝人同埋演員。
沙灣徑

沙灣徑（英文：Sha Wan Drive），係香港沙灣一條馬路，由域多利道開始，去到大口環道。
沙特爾

沙特爾（法文：Chartres）係法國一城，厄爾－盧華省省會，人口有4萬。
沙燕橋

沙燕橋係香港新界沙田區一條行車橋，跨過城門河中游，連接沙角邨同瀝源邨兩邊。橋上面係行車馬路，係沙田鄉事會路一部份。
沙灣鎮

沙灣鎮（粵拼：saa1 waan1 zan3）係廣州市番禺區轄鎮，佔地37.45平方公里，下轄14個行政村同5個社區居民委員會，到2014年尾總人口98,000人，其中户籍人口55,000人，流動人口43,000人。轄內有沙灣古鎮。
沙林

沙林（Salem）係美國俄勒岡州首府，大約住咗16萬人。
沙林毒氣

沙林毒氣，學名甲氟膦酸異丙酯，係種有毒氣體，曾經畀人用嚟做化學武器。
沙朗歷基

沙朗歷基（希臘文：Π.Α.Ο.Κ. (ποδόσφαιρο ανδρών)，又稱：PAOK）係希臘帖撒羅尼迦一支職業足球隊，1926年成立，依家踢緊希臘超級足球聯賽。
沙杜高柏

沙杜高柏（英文：Sharlto Copley，1973年11月27號—）係一位南非演員、監製、導演。
佢較出名喺2009年嘅科幻電影《D-9異形禁區》裏面飾演Wikus van der Merwe。

背景
沙杜高柏喺普利托里亞出世，喺開普敦同洛杉磯住。
沙朗歷基籃球隊

沙朗歷基籃球隊（英文：PAOK BC）係希臘帖撒羅尼迦嘅職業籃球球會，依家打緊希臘籃球甲級聯賽。
沙東街道

沙東街道係中國廣東省廣州市天河區轄下嘅一個街道，1995年12月成立。轄區總面積2.16平方公里，下轄6個社區，總人口3.55萬人，其中常住人口1.86萬人，外來人口1.7萬人。

參考資料
〈街道概況〉。沙東街道辦事處網站。喺2008-08-28搵到。
沙林傑

沙林傑（Jerome David Salinger，1919年1月1號—2010年1月27號）係美國作家，佢嘅作品《麥田捕手》係20世紀美國文學嘅經典作品之一。

生平
沙林傑喺紐約一個猶太富商屋企出世，喺15歲時就俾老竇送到賓夕凡尼亞州一間軍事學校。1936年沙林傑喺軍事學校畢業，1937年又俾做火腿進口生意嘅老竇送到波蘭學做火腿。沙林傑喺紐約嗰陣就開始向雜誌投稿，多數都係為咗賺錢，但間唔中都有好文章，當中包括《香蕉魚嘅好日子》。
二戰中斷咗沙林傑嘅寫作。1942年沙林傑從軍，1944年佢去歐洲戰場做反間諜工作。打仗嚇親沙林傑，佢之後寫咗幾本取材打仗嘅書。
1946年沙林傑退伍，返到紐約開始專心創作。佢嘅第一本長篇小說《麥田捕手》喺1951年出版，好成功，令佢一舉成名。之後嘅作品包括《法蘭妮與卓依》（1961年）、《舉高屋樑，木匠們》同《西摩簡介》（1963年）同埋收錄咗他寫嘅短篇古仔《九個故仔》（1953年），但係唔似《麥田捕手》咁成功。沙林傑擅長塑造早熟、出眾嘅後生形象。
《麥田捕手》獲得成功之後，沙林傑變得更孤僻。佢喺新罕布什爾州鄉下河邊小山附近買咗90幾英畝地，喺山頂上起咗間屋仔，過住隱居嘅生活。佢雖然未放棄過寫作，但喺1951年之後，就好少公開出版自己嘅作品。後期作品亦越來越傾向東方哲學同禪宗。
1999年，沙林傑喺34年無發表任何作品後終於發表咗新長篇小說《哈普沃茲16，1924》。《哈普沃茲16，1924》最早是以短篇形式出現喺1965年《紐約時報》。沙林傑將這本作品授權一間細出版公司，但是到依家佢嘅作品都未出版。

個人生活
沙林傑喺歐洲期間曾經同個女醫生結婚，但冇耐就離婚。1953年佢同一個叫克萊爾道格拉斯（Claire Douglas）女學生相識，兩人後來喺1955年結婚，但之後又離婚。1972年沙林傑喺一本雜誌見到一個叫喬伊斯梅納德（Joyce Maynard）嘅耶魯大學女學生嘅文章同埋相，即刻俾佢吸引，兩人開始通信，份關係喺十個月之後就冇咗。
2000年，沙林傑同第二任老婆道格拉斯嘅女瑪格麗特沙林傑出版咗《夢的守望者：一本回憶錄》。書裏面佢披露咗好多沙林傑不為人知嘅秘密，例如沙林傑成日飲自己嘅尿、好少同克萊爾做愛，唔畀佢探親友咁。
波沃里諾

波沃里諾（俄文：Пово́рино）係俄羅斯沃羅涅日州東部一個城市，喺沃羅涅日以東326公里。2002年人口18,342人。
1870年建立，1954年設市。
波江座

波江座（Eridanus）係家下八十八西洋星座之一。佢響天球赤道一帶，佔天球面積1138平方度。地球北半球來講，波江座係冬天嘅星座，即係冬夜會見到。肉眼可以睇到嘅星，約莫100粒到。有一到四等星28粒，即係有1等星1粒、3等星3粒、4等星24粒。

史
波江座係古希臘托勒密所編嘅托勒密48星座之一。
波波湖

波波湖係玻利維亞西南面一個鹹水湖，面積1,000平方公里，係全國第二大湖。
波波球

波波球係日本電視遊戲寵物小精靈系列入面嘅其中一隻小精靈，編號039。佢係由小波球進化成嘅。
波比費斯查

波比費斯查（英文：Robert James "Bobby" Fischer，1943年3月9號—2008年1月17號）係國際象棋手，美國出世，死前無耐做咗冰島公民；係第十一任（1972年）世界冠軍，十七歲就做咗國際象棋特級大師；係唯一贏國際象棋世界冠軍賽嘅美國人，佢喺冰島雷克雅維克舉行嗰場比賽贏咗蘇聯嘅世界冠軍 Boris Spassky 。呢場比賽譽為象棋界嘅「冷戰」。波比費斯查俾人叫做史上最勁嘅國際象棋手。
波氏盤唇鱨

波氏盤唇鱨係輻鰭魚綱鯰形目倒立鯰科嘅其中一個種，係熱帶淡水魚，分布喺非洲剛果河嘅上游流域，體長7cm，棲息喺底中層水域，生活習性重未有人知。
波河

波河（意大利文：Po），係意大利北部一條主要嘅河。起源於阿爾卑斯山，喺威尼斯附近流入去亞得里亞海。
波河流經拖連奴，同埋龍巴迪大區，流域附近係人口稠密嘅地區。
波波加特別山

波波加特別山嘅外觀。
波波加特別山（西班牙文：Popocatépetl）係墨西哥嘅一座複式火山，亦都係墨西哥第二高嘅山，僅次於奧里薩巴山。呢座火山海拔5,426米，距離首都墨西哥城只係得70公里。
2001年，波波加特別山上面嘅冰川溶哂，雖然山上面仲有冰，但係冰嚹等等嘅情況已經再唔會出現。
林輝

林輝（LAM Fai Fred，1979年11月—）係香港社會運動者，時事評論員，註冊社工，係智庫「Roundtable Community」前總幹事，亦曾經係民間媒體香港獨立媒體編輯部成員，本土行動成員。而家係全職旅行專欄作家。
林輝亦係民主黨觀塘區議會啟業選區議員歐玉霞嘅社區主任，2007年1月24號歐玉霞得47歲就因癌死咗，歐玉霞嘅議席空缺喺同年5月20號進行補選，之後青年民建聯成員施能熊贏咗補選。
林輝有份組織同參加好多社會運動，包括保衛天星碼頭、皇后碼頭、反高鐵、反政改等等，而參與過嘅團體包括有香港獨立媒體、八十後反高鐵青年等等。佢同陳景輝成日俾人叫做「美點雙輝」。

早年生活
林輝父母都係印尼華僑，喺中國大陸讀書同埋經歷過文革。之後林輝父母移民嚟香港定居，期間喺觀塘基督教聯合醫院生咗林輝。之後搬到公共屋邨樂華邨住。
林輝長大後拎到香港嶺南大學社會科學學士、香港中文大學社會工作碩士。喺嶺南大學嗰陣，佢曾做過社會科學系會執委會嘅外務副會長、評議會主席同埋學生會代表會修章委員會主席，重同時發起反對喺嶺南大學好近嘅地方起私人住宅嘅「藍色行動」。重有，佢亦有參與反戰集會、七一遊行等社會運動。
林赤有

林赤有，香港親中派政治人物兼道教界人士。

選舉經歷
喺2021年9月，佢成為香港特别行政區選舉委員會宗教界委員。之後佢喺李家超無提政綱嘅情況下，有份提名李家超參與2022年香港行政長官選舉。
林超英

林超英，香港親中派政治人、氣象專家、環保人士，前香港天文台台長。
林過雲

林過雲（1955年5月22號—），原名林國裕，又名林友強，係香港嘅連環殺手同強姦犯，外號「雨夜屠夫」。
佢喺1982年2月至7月之間殺咗四個女人，每次做案之後都會肢解死者、幫殘肢影相、制成標本，重攞去一間晒相鋪沖晒，同年8月18號喺灣仔一間晒相鋪被捕，佢最終被判死刑，喺1984年8月依照慣例改判終身監禁，而佢已經由赤柱轉往石壁監獄服刑。
林迪安

林迪安（英文：Dion Lam Dik On，1961年9月27號—）係香港男演員，喺香港出世，1979年香港出道，早年拍過唔少麗的電視同亞洲電視劇集，1990年代尾轉到電影界發展。

政治立場
2019年6月參加撐警集會。2019年11月23號，即區議會選舉前一日，參與了中華人民共和國外交部駐香港特別行政區特派員公署Facebook一條由40多位藝人拍攝片段，內容主要呼籲用選票向暴力說不。林迪安亦曾參與支持港版國安法但係聯署。其後喺11月24號，即區議會選舉舉行嘅投票日後參與咗中華人民共和國外交部駐香港特別行政區特派員公署Facebook一條由40多位藝人拍攝片段，內容主要呼籲用選票向暴力說不。佢亦曾於參與支持港版國安法聯署。其後與Facebook專頁上載了一條由40多位藝人拍攝嘅片段，內容主要目的是呼籲用選票向暴力說不，林迪安聯同40多位藝人包括陳小春、成龍、王祖藍、容祖兒、惠英紅、陳雅倫、莫華倫、吳啟華、肥媽、洪祖星、周海媚、陳浩民、翁虹、關禮傑、林俊賢、劉錫明、李國祥、梁烈唯（梁競徽）、黃子揚、洪天照、莫鎮賢、梁家仁、湯寶如、李霖恩、李耀景、楊明、張柏文、區靄玲、彭敬慈、文佩玲、蔡淇俊、陳國坤、林漪娸、李美慧、吳毅將、黎瑞恩、何婉盈、黃銘健、莊思敏、莊思明、陳秀麗、顏光興、顏仟汶、黃竣鋒同鍾少雄等。

軼事
林迪安同藝人劉德華係同年同月同日出世。
林道權

林道權係香港前演員，1982年無綫電視藝員訓練班畢業。
渡邊智美

渡邊智美，係日本嘅一個配音員，出名嘅配音作品有櫻蘭高校男公關部。

配音作品一覽
呢個表唔完整，歡迎加料。
渡邊由一

渡邊由一（1954年4月5號—）係日本足球員，司職中場，曾經喺1979年爲日本足球代表隊出場6次，入咗1球。
渡邊由紀

渡邊由紀，係日本嘅一個配音員，出名嘅配音作品有男女蹺蹺板。

配音作品一覽
呢個表唔完整，歡迎加料。
渡邊毅

渡邊毅（1972年9月10號—）係日本足球員，司職後衞，曾經喺1997年爲日本足球代表隊出場1次。
渡邊泰基

渡邊泰基（1999年4月22號—）係日本足球員，打後衞位置，效力新潟天鵝。
渡邊淳一 (足球員)

渡邊淳一（粵拼：dou6 bin1 seon4 jat1；日文：渡辺 淳一(Watanabe Jūnichi)；1973年5月20號—）係日本足球員，東京人。司職中場，效力過川崎綠茵同湘南比馬。
渡邊由美

渡邊由美（1970年7月2號—）係日本足球員，踢後衞，曾經喺1988～1991年間為日本女子足球代表隊出場19次，入咗2球。佢代表日本參加過1991年FIFA女子世界盃。
案頭戲

案頭戲（英文：closet drama）係一種劇作，指作嚟唔預上台表演嘅，而係攞嚟俾人獨自睇或者俾人攞嚟講故噉講。
桌上遊戲

桌上遊戲（粵拼：coek3 soeng6 jau4 hei3；英文：tabletop game），簡稱桌遊，又或者叫檯上遊戲，係指設計嚟喺枱上面玩嘅遊戲，包括圖版遊戲同紙牌遊戲等等。
桐廬

桐廬係中國浙江杭州一個縣，總面積1825平方公里，人口40萬。
桌球

桌球（粵拼：coek3 kau4），又叫檯波（toi2 bo1，又寫做枱波）或𧰵波（duk1 bo1，又寫做篤波、督波），係一種喺全球範圍內比較多人玩嘅高雅室內體育運動，原理係用杆喺檯上面𧰵波、跟住計數而定邊個輸贏嘅室內娛樂體育項目。
呢個運動最早嗰時喺地上玩，就喺戶外嘅地挖個窿，將波用木棍𧰵入個窿入面。直到17世紀中葉先至從室外轉到室內嘅檯度玩。而家嘅桌球發展到有士碌架、美式16波、中式8波、俄式16波同開侖等等……尤其係士碌架同美式16波或佢嘅衍生品種已成為比賽項目。

歷史
桌球早喺17世紀時出現喺歐洲室內
桌球運動嘅起源眾說紛紜，所以好難定到喺邊度，但最早喺16世紀出現。嗰時呢項運動嗌成「男人嘅遊戲」，但凈得有錢佬嘅家庭先至玩得，而且都幾流行下。

源自法國
1904年，美國人道遜喺佢著作話法王查理七世時期有桌球出現。而且個名早喺15世紀喺法國出現。由於法王路易十四嘅禦醫建議國王餐後做桌球活動嚟方便健身，所以先至畀法王鍾意同關心咗。到咗17世紀，桌球逐漸喺法國開始流行。
19世紀初期，德國一帶用嘅桌球檯重長過而家啲桌球檯品種。

源自英國
公元19世紀嘅英國英格蘭維多利亞女王年代，有好多人關注咗桌球，喺啲有錢佬屋企入面唔單止有豪華兼講究嘅桌球間，甚至喺玩桌球嗰時有嚴格嘅活動禮節，而呢啲規定時至今日都重用緊。1836年12月，英國唔單止自發成立咗第一間桌球協會，重喺倫敦誕生咗第一張桌球檯同第一間桌球館。

源自中國
英國詩人哥頓喺1674年出嘅一本書入面，寫咗好多桌球史。尤其講到桌球喺十字軍東征時，從東方帶到歐洲嘅一種古老遊戲，之後經意大利同西班牙改造過嘅。

檯
桌球檯
内文：桌球檯
據作家同史學家亨德列斯考察過，世界第一張桌球檯喺公元1400年出現，嗰時啲桌球檯冇袋，得拱門或柱門。後嚟啲人喺檯中間開咗個圓窿，跟住喺檯嘅四隻角各開咗個窿。由於啲窿數多咗，所以搞到啲人開始諗到點玩波，直到喺檯開咗6個窿為止先至演變成而家嘅落袋式桌球檯。

球棍
内文：桌球棍
最早嘅球棍可以追溯到16世紀初嘅歐洲，嗰時用嘅係代表權貴同突出皇室家族意義嘅權杖。18世紀中葉凈係皇公貴族嘅娛樂活動，之後逐漸喺大眾開始流行。桌球桿都睇啱嗰時嘅桌球運動發展而開始咗佢嘅生產，尤其係幫皇公貴族整嘅球棍，重鑲咗金銀珠寶、特殊木材同稀有石材（連鑽石都唔例外）等名貴材質嚟突出尊貴同藝術性。
十九世紀之前，美國嘅大多數球棍都喺歐洲進口，同時重將整球桿技術傳到美國一帶。由於有好多人工整嘅球棍出廠，所以鍾意玩桌球啲人開始唔用公棍，而係用好多種花哩碌啲相嘅手工球棍，重跟埋訂造啲人點玩同打擊性能需求而開始流行，結果球棍按消費者嘅需求，要整啲比較人性化嘅球棍（例如：重量、長度、前截軟硬度、前截直徑幅度、握把直徑、綁線方式、先角材質、接合型式、鑲嵌材質……）。嗰時重有啲人因為整球棍賣到成紅成市，跟住出嗮名都有。
桌球用波嘅直徑嘥士（從左到右）：俄式桌球同芬式桌球—68mm開侖—61.5mm美式桌球—57mm士碌架—52.5mm英式8號波 —51mm
重有種專畀細蚊仔用嘅係 28.5mm 嗰種。
從1929年開始，由於美國國內受當地嘅政局動蕩同第二次世界大戰影響，搞到桌球業開始下滑，發展甚至出現停滯。直到1961年，由於電影《The Hustler（英文：The Hustler）》開始熱播，桌球業先至開始重新受關注。先係桌球館開始猛咁開業，跟住球棍業亦重新開始發展。直到1980年為止，球棍已經發展得好犀利，除咗用各種進口同國內嘅木材之外，甚至發展到用返舊時嘅石材、象牙、寶石工藝都整埋上去。尤其喺1986年，由於電影《金錢本色（英文：The Color Of Money）》熱播，球棍重加入咗電腦嘅鐳射雕刻功能，甚至整出好多精細又複雜嘅球棍。

波
内文：桌球用波
桌球最早用嘅波係用木材或黃銅整嘅，後嚟受到印度象牙裝飾品同高級用具啲嘢影響而改用咗象牙。嗰時一隻象牙可以整五個波，結果每年要有幾萬隻象牙先至可以解決咁火熱嘅桌球用波生意。由於桌球啲波嘅質地要好高，加上要夠圓，而且每隻波嘅重同嘥士都一樣。嗰時由於技術水平比較低，要使好多錢先至可以買到噉嘅波，所以得皇室同貴族啲人先至有。直到1868年，由於桌球喺歐美地區發展得好犀利，加上有好多人玩嗰啲波，結果紐約有間桌球公司出咗＄10000徵求象牙波嘅替代品。嗰時美國塑膠工業之父——希日（英文：John Wesley Hyatt），用化學方法研製咗樹酯桌球，從而大大噉降低咗桌球用波嘅成本。
而家啲桌球館入面用嘅支架，大多數都係呢啲類似品種。

支架
内文：桌球支架
桌球嘅支架係用嚟將啲波按範圍方便排返好，唔使搞到點排而立立亂。呢種用具一般喺開檯或打完一場後開下一場嗰時成日用到佢。佢嘅樣大多數係圓角三角形品種。

戳粉
桌球成日用嘅戳粉
内文：戳粉
戳粉係一種搽喺波棍尖嚟加強波棍同主波之間嘅摩擦。一般用滑石粉嚟整成正方體噉，中間有條凹槽。成分雖然同粉筆一樣，但佢有分橙色同淡綠白色兩種。一般嚟講，士碌架用嘅係淡綠白色品種，比較乾燥；而美式16波用嘅係藍色品種，比較濕啲。呢種粉係由威廉·A·史編克斯（英文：William A. Spinks）同威廉·荷士堅斯（英文：William Hoskins (inventor)）喺1897年發明嘅。

開侖
内文：開侖
桌球喺1510年喺法國出現，嗰時法國國王路易十四喺凡爾賽宮玩嘅單波（Single Pool）品種。原理係喺張檯放個象牙拱門條象牙立柱，跟住用匙羹樣嘅棍豰個波入去門入面或撞到個柱就有分。最初得兩隻波，到咗1775年時加多隻紅波，之後英國人有樣學樣，搞到波檯有三個波，重將呢種玩法嗌成開侖。而家桌球界重有呢種玩法。

美式桌球
内文：美式桌球
美式桌球係西班牙佬喺1504年傳入佛羅里達州。英國佬又喺1607年將桌球帶到維珍尼亞州。1690年，移咗民嚟南卡羅來納州住嘅法國佬亦將桌球運動帶到美國。嗰時雖然有好多歐洲國家將桌球運動傳入美國，但未得到好快發展，直到1800年之後先至開始流行。經過好多年嘅研究發展，到咗19世紀中葉，由於桌球嘅技術、比賽方法同規則等方面，都出現咗好大嘅改良同完善，而家佢同士碌架一齊風靡全球各地。時至今日，美式桌球已經發展到有16波、9號波、10號波等等一系列玩法。

士碌架
内文：士碌架
士碌架喺1875年由住喺印度嘅英國軍官——尼維爾·鮑斯·張伯倫（Neville Bowes Chamberlain）同佢班觀音兵發明出嚟。喺佢出世之前，早就有好多種唔同嘅桌球玩法。但有種嗌Black Pool嘅玩法成日喺張伯倫嘅軍隊玩。就係用1隻白波，15隻紅波同1隻黑波。點知有日，張伯倫同佢班觀音兵覺得噉玩落去好悶而決定加黃、綠、粉紅三隻彩波；但無耐又加多咗隻啡同藍波。結果形成咗而家風靡全球各地嘅士碌架。個名出喺尼維爾張伯倫嘅順口簧。
桐井大介

桐井大介 ，係日本嘅一個男配音員。

配音作品一覽
呢個表唔完整，歡迎加料。
桌球天王

《桌球天王》（英文：The King Of Snooker），係香港無綫電視製作嘅時裝電視劇，由鄭少秋、周麗淇、鄧健泓同滕麗名領銜主演，監製唐基明。
桐城

桐城（粵音：tung4 sing4）係中國安徽安慶嘅一個縣級市，係個歷史文化名城。面積1571km²，人口66.45萬（2010年數據）。轄3條街道、12個鎮、2個開發區。
街道：龍騰街道、文昌街道、龍眠街道
鎮：孔城鎮、呂亭鎮、范崗鎮、新渡鎮、雙港鎮、大關鎮、青草鎮、金神鎮、嬉子湖鎮、唐灣鎮、黃甲鎮、鱘魚鎮
開發區：桐城經濟開發區、桐城雙新經濟開發區

史
桐城喺周朝係桐國嘅地方，「桐」得自於呢道適合種油桐。之後呢道嘅建置、隸屬係噉變，畀陰安縣、舒縣、呂亭左縣管轄過，南朝梁朝開始，叫樅揚縣，隋開皇18年（598年）叫同安縣，唐至德2年（757年）因為安史之亂避忌個「安」字，改名做桐城縣，個名用到家下。1996年升格做市、桐城市。
桐城文化好昌盛，係個文昌之地，皖江文化嘅發源、中心，人稱「文都」，清朝時呢道有一派文學叫「桐城派」。
洛江

洛江係中國福建泉州一區，面積382平方公里，人口17萬。
洛河

洛河（粵拼：lok6 ho4）係中國黃河嘅支流之一。古時叫洛水（lok6 seoi2），水文上叫南洛河（naam4 lok6 ho4），係條好知名嘅河。喺佢下游同大支流伊河合流後，就改叫伊洛河（ji1 lok6 ho4）。三國時代曹植有名作《洛神賦（中文：洛神賦）》，佢假託洛水嘅女神，來述表對故人嘅情懷。

地理
洛河發源於華山西南部嘅陝西省洛南縣，流入東面嘅河南省，喺河南鞏義入黃河。全長447公里。洛河嘅主要支流伊河喺偃師市同佢合流。
洛河雖然唔係非常長非常大條嘅河川，但佢流過中國中部歷史上最重要嘅地區，所以喺中國國內係非常有名嘅河川。洛河週邊嘅重要都市有盧氏、洛寧、宜陽、洛陽、偃師、鞏義等。

歷史
喺洛河流域附近形成咗青銅器嘅二里頭文化。
洛河以前叫洛水，又寫雒水。洛陽嘅地名就係出自洛水，又因雒水寫法而叫雒陽。
有傳說傳話夏朝嘅禹王喺洛水攞龜甲喺上面畫畫，稱做洛書。
洛溪大橋

洛溪大橋係中國廣東省廣州市海珠區同埋番禺區交界嘅一條橋，呢條橋喺廣州市海珠區同埋番禺區嘅珠江瀝滘航道上面，係連接海珠區同埋番禺區嘅交通要路。

連接位置
北邊連接廣州大道南，南邊連接105國道。

長度
橋全長1916米，主橋長480米，闊15.5米。

落成時間
呢條橋喺1984年10月正式郁手，起到1988年完工通車。呢條橋係全國政協副主席霍英東先生捐咗1千幾萬蚊人民幣嚟起嘅，由番禺路條公司負責管理。喺嗰陣係亞洲同類橋樑之冠，排全世界第六名。

收費問題嘅解決
喺呢條橋從啱啱起好通車開始，到2005年之前，都係一直喺度收緊錢嘅，後嚟一直有詏數。重有律師因為呢單嘢就大鬧政府，向全民提出公益訴訟。收尾廣東省政府話喺2005年7月1號停嗮收費，結束咗17年嘅收費歷史。呢條橋為咗交通嘅分流同埋橋樑免費之後洛溪大橋嘅車流量激增嘅問題，政府開始對洛溪大橋進行交通管制。而唔畀行洛溪大橋嘅車全部都兜嗮去番禺大橋同埋南沙港快速路啦。
沸騰

沸騰係種熱力學嘅物理現象，指液體表面同入面都劇烈汽化變成氣體。呢種現象喺沸點就會出現。
喺粵語入面，沸騰有時可以叫滾，譬如滾水即係沸騰過嘅水。
油

油（粵拼：jau4）係由一種或多種液態嘅碳氫化合物組成。佢有疏水性嘅特性，係好多同水溝唔埋液體嘅總稱。而可以溶喺油嘅物質都具有親油性，一般唔溶喺水。
油同水可以喺乳液，例如奶度短時間內比較均勻噉混合。但係乳液係亞穩定嘅狀態，時間耐咗又會重新分為油同水兩個相態。

簡介
油由一種或多種液態嘅碳氫化合物組成（矽油有好大部分由矽氧化合物組成），同醇、酮同醚等碳氫化合物嘅分別在於油嘅組成部分冇極化。同脂肪嘅分別在於組成油嘅化合物嘅分子長度同分子之間嘅連接比較細。

油嘅種類
油係多種極之唔同嘅物質嘅日常統稱，因此佢嘅分類並唔系統，人一般按佢嘅來源、用途等分類。

生物油
化學上生物油屬甘油，佢哋同脂肪嘅分別在於佢哋嘅熔點比脂肪低。
好多植物油都係用來食（例如菜油、向日葵油、橄欖油等）。
動物油中用作食用油嘅相對來講比較少（例如魚肝油），動物油同脂肪嘅區分亦唔係好明確。此外動物油重被用喺工業中做潤滑油、番梘等。

精油
精油係易揮發嘅、有芳香氣味嘅植物油（例如玫瑰油），常用喺化妝品度。

石油
石油主要係喺地下開採出來嘅油，佢主要組成部分係烷烴。大自然中嘅原油大多數含有雜物，除少數例外（例如利比亞嘅原油）都含有比較多嘅硫同第啲物質。
礦物油係有機化學工業非常重要嘅原材料。礦物油提煉後亦係目前世界上最重要嘅能量原材料。作為取暖用油、汽油、柴油同重油，佢係今日文明嘅保障。此外礦物油嘅產品重用來做潤滑油。

矽油
矽油係由矽同氧組成嘅半有機嘅高分子同非均相高分子化合物。佢哋嘅優點係唔易氧化，唔易受溫度同其它因素影響。矽油除咗被用作潤滑劑外重喺化妝工業被大量使用。